open-index/open-wikipedia-markdown huggingface dataset:
Ciuvodda canina

A **Ciuvodda canina** (o Cipolla canina) (Pancratium illyricum) hè una pianta chì faci parti di a famiglia di l'Amaryllidaceae. Hè endemica di a Corsica, di a Sardegna è di Capraia. 

## Discrizzioni
A ciuvodda canina hè alta da 40 à 70 cm. U fustu hè longu. Fiurisci di maghju o di ghjugnu. I so fiora sò bianchi è maiori.

## Tassunumia
Parechji sinonimi di *Pancratium illyricum* sò:
* *Pancratium stellare*, Salisb.
* *Halmyra stellaris*, Salisb. ex Parl.
* *Zouchia illyrica* (L.) Raf.

## Ripartizioni

A ciuvodda canina hè urighjinaria di i righjoni mediterranii, in particulari di a penisula di i Balcani, di l'Italia, di a Grecia è di a Turchia. Omu a trova ancu in certi parti di l'Africa subrana. 'Ssa pianta priferi i terri beddi assiccati è assuliati, tali i pratulini custieri, i duni di rena è i cuddini rucciosi. 

### Endemisimu

A ciuvodda canina hè endemica di a Corsica, di a Sardegna è di Capraia.

A ciuvodda canina hè cumuna in Corsica. Ci si trova dignalocu, da 0 à 1200 metri. Si pò ussirvà in a machja aparta, in i prata o ancu in i muchjeti. À spessu si trova accantu à l'acqua.

## Biulugia

*Pancratium illyricum* hè una pianta vivaci chì si ripraduci par u più par via di i so bulbi suttarranii. 'Ssi bulbi accumuleghjani i riservi nutritivi chì parmettini à a pianta di sopravviva mentri i periudi di durmenza, in particulari d'istati quandu i cundizioni sò più aridi. A fiuritura hà locu di branu è d'istatina, attirendu l'insetti inamacatori grazia à u so prufumu dolci. I graneddi prudutti da a pianta sò spargugliati da u ventu. 

## Cunsirvazioni

A ciuvodda canina hè cunsidaratu com'è una spezia vulnerevuli par causa di a distruzzioni di u so ambienti naturali. A cunvirsioni di i terri par l'agricultura intinsiva è l'urbanisazioni ani caghjunatu una diminuzioni di a pupulazioni di 'ssa pianta. I misuri di cunsirvazioni sò nicissarii par pruteghja 'ssa spezia, in particulari a criazioni di riservi naturali è a sinsibilisazioni di u publicu à a so impurtanza eculogica. 

## Lessicu
A ciuvodda canina hè ancu chjamata in corsu: a civolla canina, a cipolla canina, a civodda canina, a ciudda canina.

## Noti


## Bibliugrafia
* Jacques Gamisans (1996), *A flora endemica di Corsica*, Edisud (in francesu)
* INPN, Pancratium illyricum
* Jeanmonod D. & Gamisans J. (2013) *Flora Corsica* (2 ed), Edisud.

## Altri prugetti
*  ''Pancratium illyricum'' annantu à Wikimedia Commons.

## Da leghja dinò
* a ciuvodda
Minas Gerais

**Minas Gerais** hè un statu di u Brasile. Teni com'è capilocu Belo Horizonte. Hà una superficia di 588 383,6 Km2. Teni 20.595.499 abitanti.
Nanna di u Cuscionu

A **Nanna di u Cuscionu** (o Nanna di u Cuscione) hè una nanna tradiziunali di a rigioni di u Cuscionu, un locu situatu annantu à l'attuali cumuna di Zicavu. A nanna di u Cuscionu hè mintuvata in i *Canti populari* di Niccolò Tommaseo (1842).

## ''Nanna di u Cuscionu''
:In li monti di Cuscionu
:V'era natu una zitedda
:È la so cara mammona
:Li facia la nannaredda
:È quand' edda l'annannava
:Stu talentu li prigava.

:Addurmenta ti parpena
:Aligrezza di mammona
:Ch'aghju da allestì la cena
:È da cusgia li pilona
:Pa u to tintu babbareddu
:È par li to fratiddoni.

:Quand'è vò sareti grandi
:Vi faremu lu vistitu
:La camisgia, lu guneddu
:È l'imbustu ben' varnitu
:Di stu pannu sfinazzatu
:Chì si tessi scarticciatu.

:Vi daremu lu maritu
:Addivatu à li stazzali
:Un biddissimu partitu
:È sarà lu capurali
:Di li nostri muntagnoli
:Picuraghji è capraghjoli.

:Quandu andareti spusata
:Purtareti li frineri
:N'andareti in cavalcata
:Cun tutti li mugliacheri
:Passareti insannicciata
:À caramusa imbuffata.

:Quandu arriveti à lu stazzu
:Duva avareti po da stà ni
:Surtarà la suciarona
:È vi tuccharà la mani
:È vi sara prisintatu
:Un tineddu di caghjatu.

## Da veda dinò
* a nanna di Palleca

## Liami
* N. Tommaseo, 1842, ''Canti popolari - Canti toscani, corsi, illirici, greci'', Venezia (in talianu)
* A. L. A. Fée, ''Voceri, Canti pupulari di a Corsica'', 1850, Derivaux (in francesu)
* ''Tre novelle morali tratte dalla storia patria ; Canzoni contadinesche in dialetto corso'', 1835, Bastia: Fabiani, p. 49 (in talianu)
Staghjone

A **Staghjone** (o Staghjona) hè una divisione ciclica di u tempu, basata annantu l'annu sulariu è i cambiamenti di clima, chì dura trè mesi. L'annata hè divisa in quattru staghjone: u veranu, l'istate, l'auturnu è l'inguernu.

## Citazione
Accade chì a **staghjone** fussi citata in a cultura è in a litteratura corsa. Per esempiu:
* in a spressione: *ùn esse micca di staghjone*

## Da vede dinò
* l'annata
Vescu

U **Vescu**, in u cristianisimu, hè u respunsevule di un diocesi ed hè consideratu com'è u successore di l' Apostuli. A parola vene da u grecu *epìscopos* (&epsilon;&pi;&iota;&sigma;&kappa;&omicron;&pi;&omicron;&sigmaf;), chì significheghja "supervisore". 

## Citazione
Accade chì u **vescu** fussi mintuvatu in a cultura è in a litteratura corsa. Per esempiu:
* in e spressioni: *amparà l'[[Avè Maria]] à u vescu* o * A ogni morte di vescu*
Nocca

A **nocca** (Helleborus argutifolius) hè una pianta chì face partita di a famiglia di i Ranunculaceae. A nocca hè endemica da a Corsica è da a Sardegna. Hè una pianta tossica.

Sinonimi di *Helleborus argutifolius* sò:
* *Helleborus lividus* subsp. *corsicus*
* Helleborus corsicus

## In Corsica
A nocca era usata da i pastori chì a mittani annantu à u casgiu par impidiscia i varma d' entra ci.

## Citazioni
A nocca hè citata calchì volta in a litteratura è a cultura corsa. Par asempiu:
* in a sprissioni: *falsu com'è a nocca*

## Gallaria d'imagini

Image:Helleborus-lividus-fruits.JPG
Image:Helleborus-lividus-ssp-corsicus-habit.JPG|A nocca
Image:Helleborus-lividus-flower.JPG|U fiori
Helleborus lividus subsp. corsicus (flowers and fruits).jpg
Helleborus argutifolius MHNT.BOT.2016.24.46.jpg|Helleborus argutifolius


## Da veda dinò
* u genaru Helleborus
* Flora di Sardegna
* Imagine di a Nocca
Âryabhatà

**Âryabhatà** (**आर्यभट**), hè u primu di l'astrònomi maiò di l'èpica clàssica di l'India. Nasce in l'annu 476 in Ashmaka mà passa una parte maiò di a sò vita in Pataliputra, L'attuale Patna, induva ellu more in l'annu 550. Fussi dinò u più maiò matemàticu indianu. Hè cunnisciutu da l'Arabi sottu u nome di Aryabha è, in Auropa midieva, omu u chjama Ardibarius.

U sò libru,si chjama l**'Âryabhatîya** ò l**'Ârya-Siddhânta (आर्य सिद्धान्त)**, "siddhânta", essendu u nome di l'opare sanschrite.
Omertà

**Omertà** (sicilianu *omertà*:conduncesi in omu) ghjè a lege di silenziu.
 
Suciata a l'onore, u principiu di sta lege ghjè ch'un ci vole parlà di l'affare toie à d'altri. A Maffia a ripigliatu sta lege cumu principiu di i maffiosi: a sapè ch'un maffiosu un parla micca di l'affare di a "famiglia" a e parsonne micca mischiata drentu quelle è ancu menu a un pulizieru.

## Da vede dinò
*'Ndrangheta
*Anonima Sequestra
*Francescu Caviglioli
*Maffia Albanesa
*Stidda
Stidda

A **Stidda** (stella in sicilianu) hè una organisazione nata in u rughjone d'Agrigente in Sicilia. Malgradu e sò radiche assai anziane, l'affacata di a **Stidda** hè recente è hè l'organisazione a menu cunnisciuta. E sò truppe sò stimate a 5000 omi ricuniscèvule da un tatuasgiu fattu di 5 punti trà di u punu è l'index.

## Da vede dinò
*'Ndrangheta
*Anonima Sequestra
*Francescu Caviglioli
*Maffia Albanesa
*Omertà
Wiki

Un **wiki** hè un sistema di gestione di contenutu di situ web liberamente modifichèvule da tutti i visitanti autorizati.

## Da vede dinò
*wikipedia
*enciclupedia
Lavighju Sformo

**Lavighju Sformo** era un alchimista di XV seculu chi fù brusgiatu in piazza di u Mistrale in Marseglia.

Hà scrittu parechji manuscritti pà sguarisce e maladie.

Nanzu d'esse arrestatu, averebbe piattatu i sò scritti; si dice dinù chì Lavighju Sformo un appie mai esistatu...
'Ndrangheta

A **'Ndrangheta** hè un'organisazione criminale nata in u XIXe seculu in Calabria. 

Hè cunstituata di 155 "famiglie" ò **'ndrine** è di 5000 ò 6000 suldati. A so struttura hè sopratuttu fundata cù i legami di sangue. L'"allianze" trà e "famiglie" si facenu sopratuttu cù u matrimoniu. I legami chì adunniscenu e famiglie sò assai forti, ciò chi face chì ùn ci sibbii micca traditore.

## I gradi

* **Vangelista**: u gradu u più altu di a "famiglia", hà ghjuratu fideltà nant'à u vangelu.
* **Santista**: membru chì a riciutu a "santa", ricunnusciutu da i sò merti.
* **Camorrista**: capimachja lucale di qualchi *picciotti d'onore* ind'un paese o un carrughju.
* **Picciotto d'onore**: primu "veru" gradu di l'organisazione.

## Da vede dinò
*Anonima Sequestra
*Francescu Caviglioli
*Maffia Albanesa
*Omertà
*Stidda
Anonima Sequestra

L**'Anonima Sequestra** hè u nome generale designendu i risponsèvuli di parechji fatti delittuosi in Sardinia à partesi di l'anni 60 sin'à pochi anni fà. Di règula, un hè micca un organisazione maffiosa propia mà un gruppu di parsonne specializate in u rapimentu (in talianu : sequestro), mà suvettavanu quantunque u Còdice Barbaricino.

## Descrizzione

'Ssù tippu d'organisazione hè statu assai attivu in Sardinia in l'anni 80, eranu chjamate "Anonima Sarda". Ss'organisazione eranu sperte in u rapimentu è a dumanda di riscattu. Orgosolo hè u paese di parechje membri di ss'organisazione.
Salvatore Contini, chì a participatu a u rapimentu è à a l'esecuzzione di Guidu Orsoni, era un membre d'una anonima sequestra.

## Anonima Sarda

Un ci hè mai statu un organisazione vera è propia a una maffia, cume a Camorra napuletana ò a Cosa Nostra siciliana.  Anu un'organisazione prestabilita, messa in piazza a l'occasione, un si pò micca fà lei trà di elle, un ci hè dunque nisunnu rittu ò testimunianze pà entre. Sò bande isulate chì si formanu di volta in volta in sfarenti paesi ò rughjoni, chì s'organiseghjanu pà i listessi misfatti, qualchivolte di a listessa manera ciò chì cumplicheghja l'affare dighjà cumplicata.
Un hà micca cuntatti cù l'altre organisazione cume a Cosa Nostra è a Stidda siciliane, a Camorra napuletana ò a 'Ndrangheta di Calàbria.

Opereghjanu in l'Italia sana, è ancu puru fora di e fruntiere, cume pà u rapimentu di Guidu Orsoni in Corsica.

## Da vede dinò
*'Ndrangheta
*Francescu Caviglioli
*Maffia Albanesa
*Omertà
*Stidda
Lionu di Roccapina

U **Lionu di Roccapina** (o Lione di Roccapina) hè un munimentu naturali di Corsica. Hè situatu in u situ di Roccapina, annantu à a cumuna di Sartè. U lionu di Roccapina hè custituitu da parechji chjappona chì t'ani a forma di un lionu. Accantu à u Lionu, ci si trova a torra di Roccapina.

## Lighjenda
Ci hè una lighjenda assuciata à u situ di u Lionu di Roccapina. Sicondu 'ssa lighjenda, ci era un signori rinumatu par a so grandi bravezza chì campava quì. Par via di u so curaghju, i so numichi barbareschi l'aiani cugnumatu: "u Lionu di Roccapina". Ma accaditi chì un ghjornu ch'eddu era mossu à caccia, scuntrò una donna di una grandi biddezza è ni fubbi subitu amurosu persu. Ma era impussibuli par u signori di spusà la. Tandu, eddu, à l'addisperu, ni chjamò à a morti è subitu subitu, fù pitrificatu sopra à locu è ebbi a sumiglianza di un lionu.

## Citazioni

Accadi chì u lionu di Roccapina fussi mintuvatu in a cultura è in a litteratura corsa. Par indittu, in 'ssu strattu di a canzona tradiziunali *[[U lionu di Roccapina]]*:
:*U lionu di Roccapina*
:*Hà dittu à l'[[Omu di Cagna]]*
:*S'è tù vardi la muntagna*
:*Ié ti vardu la marina.*

## Liami
* U Lionu di Roccapina, Gusti di Corsica
* Roccapina U lionu, Bludimare

## Da veda dinò
* a Torra di Roccapina
* l'Omu di Cagna
Ponti di Spin'à Cavaddu

U **Ponti di Spin'à Cavaddu** (o Ponte di Spin'à Cavallu) hè un ponti di Corsica, annantu à u Rizzanesu. Hè situatu in Alta Rocca, trà Prupià è Sartè. Hè longu 64 metri, è largu 2,60 metri. Hè unu di i più ponti cunnisciuti di Corsica. U ponti hè à spissu cunsidaratu com'è un ponti ghjinuvesi, ma difatti hè statu custruitu da i pisani duranti u seculu XIII. U ponti hè classatu com'è munimentu storicu dapoi 1976.

U nomu faci rifarenza à a forma arcata di u ponti, chì s'assumidda à quidda di un spinu di cavaddu. U ponti hè eccezziunali par via di a so arcata, chì s'inalza à 8 metri supra à u liveddu di l'acqua di u Rizzanesi.

U ponti hè statu rimissu in istatu duranti u XVIIIesimu è u XIXesimu seculu.

U ponti hà resistutu à a fiumara di 1993 di u Rizzanesu è di u Fiumiciculu.

## Storia
U ponti hè statu custruitu à u seculu XIII. Ùn hè micca un ponti ghjenuvesi chì difatti hè pisanu. U ponti saria statu edificatu da l'architettu Masciu Maternatu, urighjinariu di u cuntinenti talianu, chì stava in Surbuddà è avaria custruitu dinò u Campanili di Carbini.

## Itinerariu
Da Prupià, si pidda u stradonu naziunali N196 in dirizzioni di Sartè. Dopu si pidda à manca u stradonu dipartimentali D268, in dirizzioni di Santa Lucia di Tallà. U ponti si trova à trè kilomitri da a cansa.

## Gallaria d'imagini

Image:Ponti di Spin'à Cavaddu1.JPG|
Image:Rizzanesu.jpg|U Rizzanesu è u ponti di Spin'à cavaddu
Image:Ponti di Spin'à Cavaddu7.JPG
Image:Ponti di Spin'à Cavaddu8.JPG
Image:Ponti di Spin'à Cavaddu9.JPG


## Noti


## Rifarenzi
* Leandri, Franck è Chabot, Laurent (2003). Munimenti di Corsica Edisud. Aix-en-Provence (in francesu).

## Liami
* U ponti di Spin'à Cavaddu duranti a fiumara di u 31 uttrovi 1993 

## Da veda dinò
* Sartè
* u Rizzanesi
Caghjini

A **Caghjini** (o Caghjine) hè un stuvigliu. Hè larga in fondu è strettu in cima.

## Citazioni
Accadi chì a **caghjini** fussi mintuvata in a cultura è a litteratura corsa. Par asempiu:
* in a buccata: *piova à caghjini* chì significheghja: *piova mori, piova à bidunati*.

## Da vede dinù
* Caccavu

## Rifarenzi
* [Liata fiumurbaccia di 500 buccati corsi, Carulu Santoni, [Adecec], 1986]
Urnasu

**Urnasu** (o *a Sarra di Fiumorbu*) hè una cumuna di u dipartimentu di a Corsica suprana. I so abitanti sò chjamati Urnasinchi.

## Geografia

## Storia

## Merri

## Referenze

## Ligami

## Da veda dinò
* Cuvasina
Spoleto

**Spoleto** hè una cità di l'Umbria è di a pruvincia di Perugia. Teni 38.563 abitanti.

## Riferimenti

## Liami

*U situ ufficiali
Lisbona

**Lisbona** hè a capitale di u Portugallu. Teni 564.477 abitanti.


Lissabon-Largo das Portas do Sol-44-Alfama-2011-gje.jpg
Lissabon-Sao Vicente de Fora-21-Kreuzgaenge-2011-gje.jpg
Lissabon-Sao Vicente de Fora-36-Kircheninneres-2011-gje.jpg
Lissabon-Ascensor da Bica-10-2011-gje.jpg
Lissabon-Travessa do Cabral-06-Waesche-2011-gje.jpg
Lissabon-210-Fassaden-2011-gje.jpg
Lissabon-Santa Engracia-06-Panteao Nacional-2011-gje.jpg
Lissabon-Cafe A Brasileira-02-2011-gje.jpg
Maffia Albanesa

A **maffia albanesa** hè un organisazione criminale. Hè cunsiderata cummu a più viulenta da i criminologhi internaziunali. A maffia albanesa genera parechji milliardi di dòllari pà annu. Issa maffia cunstituata massimamente di ghjovani è si funda nantu a lege di u Kanun di u XVe seculu. Opara in u mondu sanu.

## Da vede dinò
*'Ndrangheta
*Anonima Sequestra
*Francescu Caviglioli
*Omertà
*Stidda
Sciolze

**Sciolze** hè una cumuna di a pruvincia di Torinu è di a rigioni Piemonti. Teni 1.466 abitanti.

## Liami

*U situ ufficiali
Ceará

**Ceará** hè unu statu di u Brasile, teni come capilocu Fortaleza è una superficie di 146.348,3 Km2. Teni 8.097.276 abitanti.

 [Canoa Quebrada, Ceará http://www.canoa-quebrada.it ]
Londra

**Londra** (in inglese: *London*) hè a capitale è maggiore cità di l'Inghilterra è di u Regnu Unitu. 

Teni 7,5 milione di abitanti.

In corsu, l'abitanti sò chjamati *londinesi* (*Londoners* ò *Londonians* in inglese).

## Da vede dinò
* The Rolling Stones
* The Who
* The Police
* Tommasu Moru
Vienna

**Vienna** (tedescu : *Wien*, pronunziatu /viːn/; bavarese : *Wean*) hè a capitale di l'Austria. Teni 1.631.082 abitanti.

L'abitanti sò chjamati *viennesi* (in tedescu masculinu: *Wiener*, femininu: *Wienerinnen*, femininu singulare: *Wienerin*).


Stadtteile von Wien entlang der Donau (gesehen von Nordwesten).jpg|View to Vienna
Wien-Oberes Belvedere-102-2009-gje.jpg|Upper Belvedere
Wien-Burgtheater-102-2007-gje.jpg|Burgtheater
Wien-Staatsoper-110-2007-gje.jpg|Vienna State Opera
Wien-Rathaus-116-2008-gje.jpg|Vienna City Hall
Wien-Parlament-116-Mitte-2008-gje.jpg|Austrian Parliament
Wien-Hofburg-112-Amalienburg-Franz I-2008-gje.jpg|Hofburg
Wien-Schoenbrunn-118-2013-gje.jpg|Palace of Schönbrunn
Wien-Stephansdom-112-2007-gje.jpg|St. Stephen's Cathedral


* Vienna
California

A **California** hè un statu di i Stati Uniti, situatu in u sudu di a Costa Occidentale. Teni 39.144.818 abitanti (2015) sendu u statu u più populatu di i Stati Uniti.
Hà capitale hè Sacramento.

## Da vede dinò
* Marin County
* Linkin Park
* Tiburon
* Paradise Cay
Nevada

U **Nevada** hè un statu di i Stati Uniti d'America. Teni 1.998.257 abitanti.

## Da vede dinò
* Las Vegas
* Carson City
Alaska

L**'Alaska** ò **Alasca** (in aleutinu: *Alax̂sxax̂*; in russu: Аляска, *Aljaska*) hè un statu di i Stati Uniti d'America.
U capilocu hè Juneau
Alabama

L**'Alabama** hè un statu di i Stati Uniti d'America. Teni 4.447.100 abitanti. A capitale hè Montgomery.
Arkansas

L**'Arkansas** hè un statu di i Stati Uniti d'America. Teni 2.978.204 abitanti (2015). A capitale hè Little Rock.
Nebraska

U **Nebraska** hè un statu di i Stati Uniti d'America. Tene 1.711.263 abitanti. A capitale hè Lincoln.
Bugara

A **Bugara** hè un tipu di reta chì hè usata in Corsica. A bugara servi par piscà i bughi.

## Rifarenzi
* Pesci di Corsica è di u Meditterraniu - Parcu Naturali di Corsica, Arpege, 1980 (in francesu)
Paesi Bassi

I **Paesi Bassi** (in olandese: *Nederland*, ; in frisone occidentale: *Nederlân*) sò un paese di u quale u territoriu cuntinentale hè situatu in Europa occidentale. Hè membra di l'Unione Europea, di a zona euro e di u spaziu Schengen. Da u puntu di vista militare, hè membra di l'Organizazione di u Trattatu di l'Atlanticu di u Nordu.

A lingua uffiziale di stu paesu hè u neerlandese.

A più grande cità è a capitale hè Amsterdam.

## Storia

Trà u 1806 è u 1815, u rè di i Paesi Bassi fù Luigi Bonaparte, un fratellu di Napoleone.

In u 1992 unu di trattati maiò di l'Unione Europea hè statu signatu in Maastricht.

## Geografia
 

A superficia di l'Olandia hè 41,545 km2, in chì 33,481 km2 nantu a terra. U regnu hè cumpostu di un territoriu in l'Europa è un territoriu Caraibu. 26% di a superficia di Paesi Bassi Europeani hè sottu u livellu di u mare.

## Da vede dinò
*Vincent van Gogh
*Jan Vermeer
*Erasmu da Rotterdam
Falcu columbaghju

U falcu columbaghju (*Falco peregrinus*) hè una spezia di acellu chì face parte di a famiglia di e Falconidae.

## Descrizzione

U falcu columbaghju hè un acellu di preda di a famiglia di i Falconidae. Hè u più rapidu di u mondu, pudendu aghjunghje una velucità piumbendu di più di 320 km/ora. Hè caratterizatu da u so corpu slanciatu, e so ale pinzute è a so coda longa è stretta. U so piumaghju hè grisgiu culore di petra paisa annantu à u sopra, incù l'aste nere annantu à a coda, è bianca crema annantu à u sottu. I masci sò appena più chjuchi ch'è e femine. 

## Ripartizione

U falcu columbaghju hè l'acellu di preda u più spartu à u mondu, nichjendu annantu à tutti i cuntinenti fora di l'Antarticu. Omu u trova in una grande varietà d'ambienti, in particulare e scugliere custiere, e muntagne è i deserti. 

U falcu columbaghju hè prisente in Corsica.

## Biolugia

U falcu columbaghju hè un cacciadore spicializatu, nutriscendu si per u più d'acelli ch'è ellu cattura in bulu. Usa a so velucità è a so vista trimente per sceglie e so prede, po piomba per chjappà li incù i so artigli. Hè dinù cunnisciutu per a so capacità à si inserisce si in spazii stretti per aghjunghje e so prede. 

U falcu columbaghju hè munogamu è nichja di regula sopra à scugliere o curnice. A femina face di regula 3 à 4 ovi, chì sò incubati da i dui parenti. I piugoni nascenu cechi è cuperti di prima pelu, è dipendenu di i so parenti per cibà si mentre parechje simane.

## Tassonumia

U falcu columbaghju hè a spezia tipu di u generu *Falco*. Hè statu discrittu da Marmaduke Tunstall in u 1771 sottu u nome di *Falco peregrinus*. Parechje sottuspezie sò state discritte, ma a so validità hè dibattuta.

## Cunsirvazione

U falcu columbaghju hè statu gravamente affittatu da l'usu di pesticidii, in particulare u DDT, in u 1950 è u 1960. 'Ssi pesticidii anu pruvucatu u ristringhjimentu di a cunchiglia di l'ovi, ciò chì hà caghjunatu una calata di a riproduzione. Eppuru, e pupulazione di falchi columbaghji si sò ristabilite dapoi l'interdizzione di u DDT, è a spezia hè attualmente classificata cum'è essendu di preoccupazione minore da l'Unione internaziunale per a cunsirvazione di a natura (UICN). U Falcu columbaghju hè prutettu da a cunvinzione internaziunale di Washington (CITES) chì intardisce u cummerciu di e spezie di fauna è di flora minacciate di sparizione.

E principale minacce per u falcu columbaghju cumprendenu a distruzzione di l'ambiente, l'inticciu incù strutture umane è l'avvilenamentu à i pesticidii. 

I sforzi di cunsirvazione di u falcu pilegrinu cumprendenu a prutezzione di l'ambiente, a custruzzione d'appullatoghji artifiziali è a sensibilisazione di u publicu.

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* Jean-Claude Thibault, *Connaître les oiseaux de Corse - Acelli di Corsica*, Ed. Albiana, 2006

## Note


## Ligami
* [Lessicu - l'acelli - les oiseaux, [Adecec]]
* European Peregrine Falcon Working Group 

## Altri prugetti
*  ''Falco peregrinus'' annantu à Wikimedia Commons.
Fanellu

U **Fanellu** (Carduelis cannabina) hè un acellu chì face parte di a famiglia di i Fringillidae. 

## In Corsica
U fanellu hè cumunu è prisente tuttu l'annu in Corsica. 
 
## Referenze
* Thibault, Jean-Claude, Les oiseaux de Corse - L'aceddi di Corsica, PNRC, 1983 (in francesu)

## Ligami
* [L'acelli - Les oiseaux, Ghjuvan Petru Battestini, [Adecec], 1982] 

## Da vede dinù
* acelli di Corsica
Chjaccula

A **chjaccula** (o taccula) (*[[Pyrrhocorax graculus]]*) hè un aceddu chì faci partita di a famiglia di i Corvidae. Hè nera nera è bizzichigiadda. Pesa trà 190 è 240 grammi. Trà u masciu è a femina, un ci hè micca dismurfisimu sissuali. A chjaccula vivi in Auropa, in Asia è in Africa di u Nordu. A chjaccula pò campà sin'à 16 anni. Hè un aceddu onnivoru: manga insetti, baga, graneddi, ova, ecc.

## Ripartizione

A chjaccula hè prisente in i righjoni muntosi d'Europa, in particulari in l'Alpi, i Pirenei, i Carpazi è i Balcani. Omu pò dinù truvà la in certi righjoni d'Asia cintrali, tali l'Himalaya è u Tibetu. Stu acellu priferi l'ambienti rucciosi, i scuglieri è i penditi erti, induv'eddu nichja è si ciba. 

A chjaccula hè prisente è cumuna in Corsica.

## Biulugia

A chjaccula hè un aceddu suciali chì campa in culonii. Si ciba par u più d'insetti, di larvi, di mignoculi è di picculi invertibrati. Hè dinù cunnisciutu per cibà si di carogni è di rumenzuli alimintari. Stu aceddu hè mori agili in bulu è pò effittuà acrobazii aerie imprissiunanti. 

*Pyrrhocorax graculus* hè munogamu è forma coppii durevuli. A femina diponi di regula trà 3 è 5 ovi in un nidu custruitu in una cavità rucciosa. I dui parenti participeghjani à l'incubazioni di l'ova è à l'addevu di i ghjovani. I piulagona chettani u nidu dopu à à l'incirca 30 ghjorna è aghjunghjini a so maturità sissuali à l'età di dui anni. 

## Tassunumia
A chjaccula appartene à a famiglia di i Corvidae, chì ragruppa i corbi, i currachji è i chjacculi. Hè strittamenti imparintata à Pyrrhocorax pyrrhocorax, incù qualessu sparti numarosi carattaristichi fisichi è cumpurtamintali. Certi sinonimi scentifichi imprudati par designà 'ssa spezia sò *Pyrrhocorax graculus* graculus è *Pyrrhocorax graculus* alpinus. 

Esistini très sottuspezii di chjacculi:
* *Pyrrhocorax graculus graculus*
* *Pyrrhocorax graculus digitatus*
* *Pyrrhocorax graculus forsythi*

## Lessiculugia
A chjaccula hè ancu chjamata a *taccula*.

## Citazioni
Accadi chì a chjaccula fussi citata in a litteratura corsa. Par asempiu, in Un pezzu di petra nera d'Anghjulu Canarelli: *Sò statu tant’anni in quiddu vangonu. Aghju vistu i [[muvra|muvri]] falà da a Muvrariccia è a Calanca Vechja, i corba, i [[taccula|tacculi]] è i coppii d’aculi andà da Puntaghjola, Punta Alta, Punta Longa.*

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006

## Noti


## Altri prugetti
*  ''Pyrrhocorax graculus'' annantu à Wikimedia Commons.
Malacedda

A **malacedda** (*Tyto alba*) hè una spezia d'aceddu chì faci parti di a famiglia di i Tytonidae.

## Discrizzioni

A malacedda hè una spezia d'aceddu di a famiglia di i Tytonidae. Hè carattarizata da u so prufilu slanciatu è u so piumaghju biancu crema pichjulatu di bruna. A so testa hè à forma di cori incù l'ochja neri è un bizzicu à uncinu. L'ali sò longhi è attundati, parmittendu à A malacedda di bulà in modu silinziosu. 

## Ripartizioni

A malacedda hè prisenti in numarosi righjoni di u mondu, à l'eccezzioni di i righjoni pularii è diserti aridi. Omu a trova par u più in Auropa, in Asia, in Africa è in America subrana. Prifirisci l'ambienti aparti tali i pratulini, i terri agriculi è i zoni buscosi. 

### In Corsica
A malacedda hè prisenti è cumuna in Corsica.

## Biulugia

A malacedda hè un aceddu nutturnu chì caccighjeghja par u più di notti. Si ciba par u più di picculi mammiferi tali i tupanchjini, i topa è i topa. Grazia à a so visioni eccezziunali, pò lucalizà i so predi in l'oscurità tutali. Caccighjeghja bulendu in modu silinziosu è apradendu i so sgrinfii spinosi pà catturà a so preda. 

## Tassunumia

A malacedda apparteni à a famiglia di i Tytonidae è à l'ordini di i Strigiformi. U so nomu scentificu hè *Tyto alba*. Hè dinò cunnisciuta sottu à altri noma, tali *Tyto alba* alba, *Tyto alba* guttata è *Tyto alba* pratincola, chì sò sinonimi apradati pà disignà sottuspezii spicifichi di malaceddi. 

## Cunsirvazioni

A malacedda hè cunsidarata com'è una spezia di priaccupazioni minori siont'è l'Unioni internaziunali pà a cunsirvazioni di a natura (UICN). Eppuri, certi pupulazioni lucali poni essa minacciati par causa di a distruzzioni di u so ambienti naturali, di l'usu di pisticidii agriculi è di a diminuzioni di i pupulazioni di predi. I sforzi di cunsirvazioni sò nicissarii incrti loca pà pruteghja 'ssa spezia è prisirvà u so rollu eculogicu in quant'è pridatori di i ruditori nucibuli. 

## Lessicu
A malacedda hè ancu chjamata u malaceddu, o a malacella.

## Citazioni
Accadi chì a malacedda fussi mintuvata in i pruverbii corsi, par asempiu:
* Si lu ghjacaru briona, o strida la malacella, cunnoscenu la persona, ch’intupperà Pedanella,, la spalla di lu castratu, è l’ovu s’ell’hè stradatu. (Papi 1987)

## Rifarimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006
* Arnestu Papi, *A caccia in Corsica*,  ADECEC Cervioni, 1987.

## Noti


## Altri prugetti
*  ''Tyto alba'' annantu à Wikimedia Commons.
Cappellina

A **Cappellina** (*[[Cyanistes caeruleus]]*) hè un acellu chì face parte di a famiglia di i Paridae. 

## Descrizzione
A cappellina hè longa circa 10,5-12 cm è pesa intornu à i 12 gr. U piumaghju hè moltu vivace, prisintendu per i dui sessi una culurazione turchina cobaltu annantu à u tupezzu, annantu à l'ale è annantu à a coda. Hè virdiccia annantu à u spinu, cù una maschera bianca in faccia, attravirsata da una linia nera à l'altezza di l'ochji, è u pettu hè giallu zolfaru. Hà un bizzicu neru, fattu à punta, è zampe corte è rubuste grisgiu-turchine. I ghjovani sò moltu più gialli ch'è l'esimplari adulti, è anu un caratteru assai ghjucarinu.
### Riproduzzione

U periudu di l'accuppiamentu principia di ferraghju. A cappellina nidificheghja in qualsiasi cavità di l'arburi, ceppi, muri o in i nidi artificiali. U stessu nidu hè imprudatu annu dopu à annu. Hè prutettu di manera custante durente a cova. Hè rializatu imprudendu murzu, lana, peli è piume. I piuconi sò curati da i dui parenti per 15-20 ghjorni.

### Ovi

 

L'ovi (di solitu da 7 à 10) sò diposti trà aprile è maghju è cuvati per circa 15 ghjorni. L'ovi anu un chjaroppulu biancu frisgiulatu di punti scuri.

### Distribuzione
A cappellina hè diffusa da l'Europa occidentale finu à l'Asia occidentale è Asia sittentriunale. Vive per u più in i boschi cullinari, ma hè ancu un friquentadore assiduu di fruttete è orti induv'ellu hè pussibule à ammirà la in e so acrobazie trà i rami, à a ricerca di cibu.

### Cantu
U cantu hè moltu elaburatu è pò esse intesu tuttu l'annu ma si sente per u più in u periudu da ferraghju à ghjugnu. Varieghja trà un vivace *teerrrr, tee, tee, tee* à un *churr* di spiritu rimpruverante.

S'elle sò disturbate mentre sò in u nidu, e cappelline emettenu un zifulu simile à quellu di i serpi, è ponu circà di saltà in u tentativu d'intimurisce l'aggressore.

## In Corsica
A cappellina hè cumuna in Corsica. Ci so dinò altri nomi corsi per a cappellina chì facenu referenza à u fattu chì li piace di tantu in tantu à stuzzicà i bugni: a *scurzicabugnu*, a *scurzicagna*, a *scherzabugne* , a *stuzzicagna* o a *scherzicabugna* (in u Taravu).

## Citazione
*A cappellina* hè u titulu d'una canzone per i zitelli creata da Cristofanu Limongi:

## Note


## Bibliugrafia
* Jean-Claude Thibault, *L'acelli di Corsica*, PNRC, 1983 (in francese)
* Ciavatti, Petru (dir. redazzione) Dizziunariu *U Muntese*, 1984, Albiana

## Ligami
* [Ghjuvan Petru Battestini, ''L'acelli'', [Adecec], 1982]
* A cappellina: Puesie per i zitelli, Isula:foru in lingua corsa

## Da vede dinù
* acelli di Corsica
Merula ceca

**A merula ceca** (*Caprimulgus europaeus*) hè una spezia di acellu chì face parte di a famiglia di i Caprimulgidae.

## Descrizzione

A merula ceca hè un acellu nutturnu appartinendu à a famiglia di i Caprimulgidae. Misura à l'incirca 25 à 35 centimi di lunghezza è pussede una largura di à l'incirca 50 à 60 centimi. U so piumaghju hè per u più brunu incù mutivi di camuffamentu, ciò chì li permette di piattà si in modu perfettu in u so ambiente. 

## Ripartizione

A merula ceca hè largamente sparta in Europa, da u sudu di a Scandinavia sinu à a penisula iberica è da punente di a Russia sinu à a Turchia. Omu a trova dinù in certi rigione d'Africa suprana. Priferisce l'ambienti aperti tali i scarsali, e pratuline è e fureste dichjarinate. 

A merula ceca hè prisente è cumuna in Corsica.

## Biolugia

A merula ceca hè per u più attiva di notte, nutriscendu si d'insetti ch'ella cattura in bulu. U so bulu hè silenziosu è hè capace à arià mentre longhi periodi grazia à e so ale longhe è strette. Mentre a ghjurnata, u munghjicapra s'arriposa piattendu si in terra, induve a so culurazione a rende guasi invisibile. 

## Tassonumia

A merula ceca appartene à l'ordine di i Caprimulgiformi è à a famiglia di i Caprimulgidae. Hè dinù cunnisciuta sottu à i nomi scentifiche *Caprimulgus europaeus* europaeus è *Caprimulgus europaeus* meridionalis.

## Cunsirvazione

A merula ceca hè cunsiderata cum'è una spezia di preoccupazione minore sient'è l'Unione internaziunale per a cunsirvazione di a natura (UICN). Benchì a so pupulazione sia stabile in a maiò parte di a so area di ripartizione, certe pupulazione lucale ponu esse minacciate per causa di a distruzzione di u so ambiente naturale. Hè dunque impurtante di mette in ballu e misure di cunsirvazione per prisirvà 'ssa spezia. 

## Lessicu
A merula ceca hè ancu chjamata u munghjicapra, a nottula o u nottulu.

## Citazione
A merula ceca hè stata mintuvata calchì volta in a litteratura è a cultura corsa. Per esempiu:
*in u pruverbiu: *Merula ceca ruspa di notte*.

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006
* [L'acelli - Les oiseaux, Ghjuvan Petru Battestini, [Adecec], 1982] 

## Note


## Altri prugetti
*  ''Caprimulgus europaeus'' annantu à Wikimedia Commons.
Irlanda

L**'Irlanda** (in inglese: *Ireland*; in irlandese: *Éire*) hè un paese è un statu in Europa.

## Da vede dinò
*Peter O'Toole
Arcu di u Scandulaghju

L' **Arcu di u Scandulaghju** hè un munimentu naturale di Corsica. Hè situatu vicinu à Corti, sopra à u Tavignanu, à un' altezza di circa 1500 metri.

## Ligami
* L'Arcu di u Scandulaghju (in francese)
Regnu Unitu

U **Regnu Unitu** (inglese: *United Kingdom*, ***U.K.***; scots: *Unitit Kinrick*) hè unu statu situatu in Europa. Hè cumpostu di l'Inghilterra, di a Scozia, di u Galles è di l'Irlanda di u Nordu (Ulster). Anca sò parechje altre isule, cum'è l'isula di Man o quella di Santa Helena, induvè Napoleone Bonaparte hè mortu.

A capitale di u Regnu Unitu hè Londra.

## Storia

U Regnu Unitu esista dapoi 1800, cuandu fù firmatu l'Attu di Unione.

## Da vede dinò
*The Beatles
*Snow Patrol
*Rupert Everett
*Everton FC
*Oasis
*Enoch Powell
*Bob Hoskins
*Yes
*Verve
*David Bowie
*Motorhead
*Teletubbies
*Cary Grant
*Jennifer Saunders
*Leigh Francis
*Lenny Henry
Svezia

A **Svezia** (in svedese: *Sverige*), ufficialmente chjamata **Regnu di Svezia** (*Konungariket Sverige*, prunuzia: /ˈkôːnɵŋaˌriːkɛt ˈsvæ̌rjɛ/), hè unu Statu di l'Unione Europea, situatu in a Penisula scandinava.

A capitale hè Stoccolma.

## Da vede dinò
*Göteborg
*Thin Shoes
*Zoe Aggeliki
Paesi

U **paesi** (o paese) hè un gruppu d'abitazioni, abbastanza impurtantu par custituiscia un centru amministrativu, suventi una cumuna. Cumporta in ginirali una ghjesgia.

## Citazioni
U **paesi** hè mintuvatu à spessu in a cultura è in a litteratura corsa. Par esempiu in i sprissioni:
* *piglià i paesi* chì significheghja : metta si in zerga
* *avè a barba à paesi* chì voli dì: avè poca barba

## Da vede dinò
*Montemaiò
*Mezzana
*Marinacciu
Ghjatta

A **ghjatta** hè a femina di u ghjattu.

## Citazioni
Accadi chì a ghjatta fussi mintuvata in a cultura è in a litteratura corsa. Par esempiu in i sprissioni:
* *ci hè ghjatta !*
* *ghjatta ci hè ma [[coda]] ùn hà*

## Rifarenzi
* Ettori, Farrandu, *Antulugia di i sprissioni corsi - Anthologie des expressions corses*, Parighji: Rivages, 1984
Austria

L' **Austria** hè un paese situatu in Europa. A so capitale hè Vienna (Wien).

## Da vede dinò
*Linz
*Klaus Ebner
*Mur (fiume)
Polonia

A **Polonia** (polaccu: *Polska*, [ˈpɔlska]) hè un Statu situatu in Europa centrale.








## Da vede dinù
*Stefan Banach
*Padniewko
*Lech Wałęsa
*Tarnobrzeg
*Kolonka
*Piotrowice
*Dziecinów
*Adam Mickiewicz
*Elbląg
*Anna Maria Jopek
*Violetta Villas
*Nowy Dwór Królewski
*Bochotnica
*Końskowola
*Międzyrzec Podlaski
*Trojany
*Stanislao Konarski
*Łobez
*Opole
Sluvenia

A **Slovenia** hè un paese situatu in Europa. A sò capitale hè Ljubljana. Face partita di l'Unione Auropea dapoi u 1u maghju 2004. Ha dichjaratu a so indipendeza da u Ghjucoslavia in u 1991.

## Links
* Slovenia.si. Your gateway to information on Slovenia.
* Government of the Republic of Slovenia
Cecchìa

A **Cecchìa** (ceccu *Česko*), dinù **Repùblica Cecca** rispittivamente (ceccu *Česká republika*), hè un paese situatu in Auropa.
A Spannata

**A Spannata** era una rivista litteraria in lingua corsa. Hà publicatu bon' parechji numari, à parta da frivaghju 1981, malgradu i cundizioni difficiuli di finanzamentu. U scopu di a rivista era di prumova u parlà pumuntincu. A dirittrici di a publicazioni era Matalena Rotily-Forcioli. U capu redattori era Ghjacumu Biancarelli. Trà i participanti à a rivista, si pò mintuvà: Ghjuvanni Ambrogi, Paulu Bungelmi, Marcu Ceccarelli, Rinatu Coti, Petru Foata, Ghjaseppu Paganelli, Iviu Pajanacci. 

L'autori di *A Spannata* mettini l'accentu annantu à u fattu ch'è u corsu hè una lingua pulinomica, ricca di parechji varietà. Ed infatti a divisa di a rivista era: *Diversità faci ricchezza*.

## Liami
I primi numari di *A Spannata* annantu u situ web di Matina latina:

* Numaru 1 
* Numaru 2 
* Numaru 3 
* Numaru 4 
* Numaru 5
A Murella

**A Murella** hè un gruppu di cantatrice corse criatu in 2002, a a seguita di un travaglione di ricerca nant'a i canti tradiziunali.
Di sta ricerca, n'hè esciutu un libru, "Vinu di Petra", chi ci porta a trascrizzione di qualchi famosi versi, paghjelle è canti sacri.

Di e studie di a tradizione, A Murella ha ripiazzatu indè una trama precisa e rivuccate é l'impruvisate musicale chi fanu a bellezza di u cantu nustrale.

U gruppu hè cumpostu di :
* Chantal LANDI-COSTÉRIAN - Terza - Capicursina
* Maria COLONNA di PAOLI - Secunda - Balanina
* Fiurenza DIONISI - Bassa - di Castagniccia

## Discografia
Ci hè un discu in priparazione.

## Prugetti
* Cuncerti :
** u 1 di lugliu 16h30 : Église Saint-Louis de la Salpêtrière (47, boulevard de l'Hôpital - 75013 PARIS)
** u 30 di settembre à 16h : Église Sainte Marie Madeleine de MASSY (Essonne).

## Ligami
* Scola di cantu vocalia
Nivulu

## Citazioni
Accadi chì u nivulu fussi mintuvatu in a cultura è in a litteratura corsa. Par asempiu:

* in u pruverbiu: *Par un nivulu di [[frivaghju]], ùn lacà di fà u to [[viaghju]].*
* in a puisia *Alcore* di Patrizia Gattaceca:
:Mi piglia è sbacca l'aria pura
:Hè l'alibiondu arcanghjulatu,
:U nivulu sfilaccicatu,
:Focu in sennu chì piglia fiatu;
:U piacè cù la strappatura,
:Mi porta è sbacca l'aria azura.

## Da veda dinò
* u cirru
* u cumulu
Murta

A **Murta** (o Morta, o ancu Mortula) (*[[Myrtus communis]]*) hè un arburettu o un picculu arburu chì faci partita di a famiglia di i Myrtaceae.  Hè tipica di a machja bassa mediterranea. Hè prisenti in Turchia, à u Maroccu, in Sicilia, in Corsica è in Sardegna. A murta fiurisci d'istatina. I so fiori sò bianchi. I frutti sò graneddi di culori neru o turchinu scuru. Maturani da nuvembri à ghjinnaghju. I fogli sò opposti è di culori verdi scuru.

Esistini dinò parechji varietà cultivati di murta, com'è *Myrtus communis variegata*.

## In Corsica
A murta hè cumuna in Corsica.

U legnu di murta hè usatu da i piscadori par fabricà i nassi  pa a pesca.

Si faci dinò in Corsica l'oliu escinziali di murta. Issu oliu essinziali hà un culori specificu: verdi chjaru.

## Galleria d'imagine

Image:Myrtus-communis-flower.JPG|U fiori di murta
File:Myrtus_communis_in_Schönbrunn_-_The_Maria_Theresa_Bridal_Myrtle.jpg|Myrtle pot


## Da veda dinò
* u licori di murti
* l'arburetti di Corsica
Salve Regina

U ***Salve regina*** hè un cantu latinu creatu à u medievu. Saria statu cumpostu da Adhemar di Monteil. À l'epica, u latinu era a lingua chì era universalmente aduttata per e celebrazione catoliche. 

U *Salve Regina* hè à l'origine di l'innu corsu, u *[[Diu vi salvi Regina]]*.

## U testu latinu
:*Salve, Regina, mater misericordiae:* 
:*vita, dulcedo et spes nostra, salve.*
:*Ad te clamamus, exsules filii Evae.* 
:*Ad te suspiramus, gementes et flentes* 
:*in hac lacrimarum valle.* 

:*Eia ergo, advocata nostra, illos* 
:*tuos misericordes oculos ad nos converte.* 
:*Et Jesum, benedictum fructum ventris tui,* 
:*nobis post hoc exsilium ostende.* 
:*O clemens, o pia, o dulcis Virgo Maria!* 

## Da vede dinù
u *[[Diu vi salvi Regina]]*
Ceppu di Natali

U **Ceppu di Natali** (o Ceppu di Natale o ancu Cippu di Natali) hè una tradizioni di Corsica è più particularmenti di Natali. A veghja di Natali, in a sirata, si sceglii un grossu ceppu di leccia, abbastanza longu dinò, è si metti u caminu. U ceppu devi brusgià sin'à Capu d'annu.

U ceppu di Natali hè ancu chjamatu a cippaghjola o u ceppu natalecciu.

## Citazioni
Accadi chì u ceppu di Natali fussi mintuvata in a cultura è in a litteratura corsa. Par esempiu:
* in u racontu *Stasera era Natali* (*Raconti*) di Rinatu Coti:  *U ceppu liccinu di Natali sfiarulava. U focu cantava...*

## Rifarenzi
* *[[U Scoddu]]* - Misincu di Cultura è d'Infurmazioni, Dicembri 2006

## Liami
* [ U ceppu di Natale, da induve vene sta tradizione ?, [Adecec]]
* [ U ceppu di Natali - In [Tassu (cumuna)|Tassu]]
Cantone di Capibiancu

U **cantone di Capibiancu** hè una divisione amministrativa in u circundariu di Bastia. Teni 2.423 abitanti è a sò superficia hè 162,38 km². 
 
Cumporta 10 cumune: 
 
* Barrettali
* Cagnanu
* Centuri
* Ersa
* Luri
* Meria
* Mursiglia
* Pinu
* Ruglianu (capilocu)
* Tominu

## Da vede dinò
Capibiancu (pieve)
Voceru di Maria Felice di Calacuccia

U **Voceru di Maria Felice di Calacuccia** hè tipicu di i voceri di Corsica. Issu voceru, originariu di Calacuccia, in Niolu, hè statu cumpostu da una surella, Maria Felice, dopu à a morte di u so fratellu, chì si chjamava Lariu. 
 
## U voceru
:Eu filava la mio rocca,
:Quandu intesu un gran' rumore
:Era un colpu di fucile,
:Ch'è m'intrunò in lu core
:Parse ch'unu mi dicissi :
:Corri ; u to fratellu more.

:Corsu in camera suprana,
:È spalancaiu la porta.
:Hò livatu ind'è lu core,
:Disse, è eiu cascaiu morta
:S'allora nun morsu anch'eiu
:Una cosa mi cunforta.

:Vogliu veste li calzoni,
:Vogliu cumprà la terzetta.
:Per mustrà la to camisgia
:Tantu nimu nun aspetta,
:À taglià si la so barba
:Dopu fatta la vindetta.

:À fà ne la to vindetta
:Quale voli chì ci sia?
:Mammata vicinu à more?
:O la surella Maria?
:Si Làriu ùn era mortu,
:Senza strage nun finia !

:D'una razza cusì grande
:Lasci solu una surella,
:Senza cugini carnali
:Povera, orfana, è zitella.
:Ma per fà la to vindetta,
:Sta sicuru, basta anch'ella.

## Referenze
* Salvatore Viale, ''Canti popolari corsi'', 1855, Fabiani:Bastia
U Quercitellu

**U Quercitellu** hè una cumuna di u dipartimentu di a Corsica suprana.

## Geografia

## Storia

## Merri

## Referenze

## Ligami
Cantone di Fiumaltu d'Ampugnani

U **cantone di Fiumaltu d'Ampugnani** hè una divisione amministrativa in u circundariu di Bastia. Teni 2.701 abitanti è a sò superficia hè 109,41 km². 
 
Cumporta 20 cumune: 
 
* A Casalta d'Ampugnani
* A Croce
* A Porta (capilocu)
* Casabianca
* Ficaghja
* Ghjucatoghju
* Peru è Casevechje
* Pianu
* Quercitellu
* San Damianu
* San Gavinu d'Ampugnani
* Scata
* Tagliu è Isolacciu
* Talasani
* U Poghju è Marinacciu
* U Poghju è Mezzana
* U Prunu
* U Pulverosu
* U Silvarecciu
* Velone è Ornetu
Mal'Cunciliu

**Mal'Cunciliu** hè un castagnu maiò chi si trova in u paese di Carchetu, annatu à a cumuna di Carchetu è Brusticu. Hè assai cunnisciutu parchì si contanu assai folle nant'à iss'alburu, ghjè par quessa ch'ellu hè diventattu un "munumentu". Misteriosu, ùnicu cù a sò forma strana, ci hè cumm'una sàpara in u piantonu, quessu quì hè stortu è e branche vannu da par tuttu. Hè un alburu di legenda chì hè una spirazione per i pueti.

## E Legende
Si conta chì in u sò tafone, s'arritruvavanu i mazzeri, un cunciliu(d'induva l'origine Mal'Cunciliu=cunciliu malèficu) è dinò chi sott'à e sò branche ci era u cunciliu di e Figliole di a Morte è ci ne sò d'altre.

## Oghje
Oghje un omu vole taglià Mal'Cunciliu parchì dice ch'ellu hè u sò pussessu mà un alburu tantu carricattu di storie, folle è legende un sarrebbe micca megliu di tene lu è di registralu in u patrimoniu naturale di Corsica?

Attualemente, un inventariu di l'arburi rimarchevuli di Corsica hè statu fattu da l'uffiziu di l'Ambiente di Corsica, chì cumprende Mal'Cunciliu.

## Opare
* Ghjuvan'Claudiu Rogliano hà scrittu un libbru in francese chì parla di **Mal'Cunciliu**
* Ghjuvan'Paulu Poletti hà cantatu una canzona cù u gruppu Canta u Populu Corsu:
:*Tù si gioia o dulore*
:*Ma cun tè mi meravigliu*
:*Sò natu in lu to furore*
:*Mal'cunciliu.*

## Ligami
* ''Mal’Cunciliu in periculu'' da Francescu Mercuri
Rinucciu di la Rocca

**Rinucciu di la Rocca** (o Rinucciu della Rocca) (1458-1511) hè una persunalità storica di a Corsica. Rinucciu di la Rocca hè natu in 1458 vicinu à Ulmetu. Facia parti di a famiglia di i Cinarchesi ed era u figliolu di Ghjudici di la Rocca. 

Hà fundatu in 1492 u cunventu di San Francescu in Ulmetu. 

Rinucciu hà sustinutu prima Genuva è l'Uffiziu di San Ghjorghju. Ma dopu s'hè rivultatu ed hà fattu quattru guerri contr'à Genuva: a prima in 1502, a siconda in 1504, a terza in 1507 è finalmenti a quarta in 1510 chì fù a più corta. Rinucciu hà vintu i trè primi guerri.  Ma hà persu l'ultima. Genuva feci u starminiu di a so famiglia è di i so prubità. 
Rinucciu di la Rocca murì assassinatu l' 11 aprili  1511 in Arbiddari.

## Rifarenzi
* Louis Gabriel Michaud, John Boyd, 1846, Michaud, ''Biographie universelle, ancienne et moderne'', REV-ROS, Rinuccio della Rocca (p. 259)
* ''Storia delle rivoluzioni dell' isola di Corsica'', 1739, p. 59-62
* Galletti, *Storia illustrata di a Corsica - Histoire illustrée de la Corse*, 1864

## Da veda dinò
* Ghjudici di la Rocca
Di quà da i monti

U ***Di quà da i monti*** hè a parte di a Corsica chì hè situata à u nordestu. Hè ancu chjamatu u Cismonte. U Di quà da i monti hè oppostu à u Di là da i monti.

À u XVIesimu seculu, ci era quattru divisione di l'isula:
* u Di là da i monti
* u Di quà da i monti
* a Banda di drentu
* a Banda di fora

## Referenze
* Cronica di a Corsica: Ortelius Abraham
Voceru di una Zuccarelli

U *Voceru di una Zuccarelli* per l'umicidiu di u babbu hè un voceru anticu di Corsica. Issu voceru hè mintuvatu in i *Canti populari corsi* di Salvatore Viale (1855). Una figliola canta per u so babbu assassinatu, chì si chjamava Matteiu.

## U voceru
:Eiu partu da le Calanche
:Circa quattr'ore di notte,
:Mi ne falgu cù la deda
:A circà per tutte l'orte
:Per truvà lu lu mio babbu:
:Ma li avianu datu morte. 

Scontra una persona à la ricerca d'un cadaveru è li dice:

:Cullate vi ne più in sù
:Chi truvarete a Matteiu;
:Perchè questu hè lu miò babbu
:È l'aghju da pienghje eiu.

:Via, pigliate mi u scuzzale
:La cazzola è lu martellu.
:Nun ci vulete andà, babbu
:À travaglià à San Marcellu?...
:Tombu m'hanu, lu mio babbu
:È feritu u mio fratellu.

:Or circate mi e trisore
:È quì prestu ne venite:
:Vogliu tonde mi i capelli
:Per tuppà li le ferite;
:Chì di lu sangue di babbu
:N'aghju carcu le mio dite.

:Di lu vostru sangue, o babbu
:Vogliu tinghje mi un mandile;
:Lu mi vogliu mette à collu
:Quandu averaghju oziu di ride.

:Eiu collu per le Calanche
:Falgu per la Santa Croce
:Sempre chjamendu vi, babbu:
:Rispundite mi una voce.
:Mi l'hanu crucifissatu
:Cum'è Ghjesù Cristu in croce.

## Referenze
* Salvatore Viale, ''Canti popolari corsi'', 1855, Fabiani:Bastia
* A. L. A. Fée, Voceri, Canti pupulari di a Corsica, 1850, Derivaux
Nanna di Palleca

A **Nanna di Palleca** hè una nanna di Corsica. Issa nanna hè tipica di u righjonu di u Taravu. Salvatore Viale è Niccolò Tommaseo ni facini minzioni in i so *Canti pupulari corsi* è ni svelani u testu. In u paesi di Palleca, una minnana canta par addurmintà u so bisfigliolu.

## A nanna
Eccu u testu di a nanna, incù una ortugrafia più muderna.

:In Palleca di Pumonti
:Un ziteddu s'addivaia
:È la so cara mammona
:Sempri à trinnichà du stava
:Fendu li l'annannaredda
:È stu fattu li prigaia.

:Addurminteti vi o pegnu
:Aligrezza di mammona
:Ch'aghju da fà ni la cena
:È da cusgia li pilona
:Da lu vostru babbareddu
:È da i vostri fratiddoni.

:Quandu sareti maiori
:Currareti par li piani;
:L'arbi turrarani fiori
:L'oliu currarà à funtani;
:Turrarà balsamu fini
:Tutta l'acqua di lu mari.

:Vi faremu lu ghjacchettu
:Tuttu in rossu prufilatu
:Cù li pennuli pinzi
:È di bottuli scaccatu;
:È un barrittonu pinzutu
:Di trinnetta infiucchittatu.

:Andareti à lu stazzali
:Cù lu vosciu babbareddu;
:Vi ni stareti in capanna
:Calatu nantu un tineddu;
:È vi sarà prisintatu
:Un cuchjari di caghjatu.

:Quandu sareti grandonu
:Purtareti li voscii armi;
:Ùn vi farani paura
:Vultisgiori nè giandarmi;
:È s'è vo seti inzirmitu
:Sareti un fieru banditu.

:Tutti li voscii antinati
:Erani omini famosi;
:Erani lesti è gagliardi
:Sanguinarii è curaghjosi;
:M'aviani sempri à l'apposta
:Cutrachini è beddi cosi.

:Cinqui di li più maneschi
:Ni partini da Palleca
:Ghjunti di notti in Aiacciu
:Sbuttunoni una buttega
:È prima ch'è fussi ghjornu
:Funi sbrighi è di ritornu.

:Ogni donna di la razza
:Tredici anni nun francava
:Parchì quiddu impartinenti
:Chì la scuffia li tuccaia
:S'eddu un li mittia l'aneddu
:Dui sitimani ùn scampava.

:À i ricconi è praputenti
:Di Palleca è Ciamannaccia
:S'ùn valia la distrezza
:Li faciani li minacci;
:Sicch'è aviani in cunclusioni
:Tuttu à so dispusizioni.

:Ma l'infamu di Murandi
:Scurrunò la parintia;
:L'arristò tutti in un ghjornu
:È ni feci la stirpia;
:È li latri pallichesi
:L'aviani fattu la spia.

:Quindici funi impiccati
:Tutti quanti à meza piazza;
:Omini di gran' valori
:Lu fiori di la noscia razza;
:Forsi saristi o Santonu
:Par fà ni la vindicanza.

## Da veda dinò
* a nanna di u Cuscionu

## Rifarenzi
* Salvatore Viale, ''Canti popolari corsi'', 1855, Fabiani:Bastia
* N. Tommaseo, 1841, Canti popolari - Canti toscani, corsi, illirici, greci, Venezia
* A. L. A. Fée, Voceri, Canti pupulari di a Corsica, 1850, Derivaux

## Liami
* Stà à senta a canzona